《郡集虎渡亭宾主十人 其四》
宋代·孔平仲

盛比芳林会，欢非洛汭旬。国城推帅长，龟数集朋宾。

益一参卿列，增三补谏臣。天泉开象纬，日煇散光尘。

束帛蒙恩厚，玈弓校力均。论言虽幼学，柳恽实兼人。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。